CELEX: 22007D0572
Language: da
Date: 2007-07-26 00:00:00
Title: 2007/572/EF: Afgørelse nr. 2/2007 truffet af Den Blandede Komité EF-Schweiz af 26. juli 2007 om korrigering af den schweiziske hjemmemarkedsreferencepris for sødmælkspulver

23.8.2007   
            
            
               DA
            
            
               Den Europæiske Unions Tidende
            
            
               L 218/14
            
         
      AFGØRELSE nr. 2/2007 TRUFFET AF DEN BLANDEDE KOMITÉ EF-SCHWEIZ
   
   af 26. juli 2007
   om korrigering af den schweiziske hjemmemarkedsreferencepris for sødmælkspulver
   (2007/572/EF)
   DEN BLANDEDE KOMITÉ HAR —
   under henvisning til overenskomsten mellem Det Europæiske Økonomiske Fællesskab og Schweiz, undertegnet i Bruxelles den 22. juli 1972, i det følgende benævnt »overenskomsten«, ændret ved aftalen mellem Det Europæiske Fællesskab og Det Schweiziske Forbund om ændring af overenskomsten for så vidt angår bestemmelserne om forarbejdede landbrugsprodukter, undertegnet i Luxembourg den 26. oktober 2004, og protokol nr. 2 hertil, særlig artikel 7, og
   ud fra følgende betragtninger:
   Med henblik på gennemførelsen af protokol nr. 2 til overenskomsten fastsætter Den Blandede Komité hjemmemarkedsreferencepriserne for de kontraherende parter.
   Den schweiziske hjemmemarkedsreferencepris for sødmælkspulver bør korrigeres —
   TRUFFET FØLGENDE AFGØRELSE:
   Artikel 1
   Den schweiziske hjemmemarkedsreferencepris for sødmælkspulver, som er fastsat til 653,33 CHF pr. 100 kg netto i tabel III i afgørelse nr. 1/2007 truffet af Den Blandede Komité EF-Schweiz (1), erstattes med referenceprisen på 586,90 CHF pr. 100 kg netto.
   Differencen i tabel III mellem den schweiziske referencepris og EF-referenceprisen justeres tilsvarende til 232,60 CHF pr. 100 kg netto.
   Basisbeløbet fra ikrafttrædelsen, som er fastsat til 269,00 CHF pr. 100 kg netto i tabel IV, erstattes med 209,00 CHF pr. 100 kg netto.
   Basisbeløbet fra tre år efter ikrafttrædelsen, som er fastsat til 254,00 CHF pr. 100 kg netto i tabel IV, erstattes med 198,00 CHF pr. 100 kg netto.
   Artikel 2
   Denne afgørelse træder i kraft på dagen for vedtagelsen.
   Den anvendes fra 1. februar 2007.
   
      Udfærdiget i Bruxelles, den 26. juli 2007.
      
         
            På Den Blandede Komités vegne
         
         Alan SEATTER
         
         
            Formand
         
      
   
   
      (1)  EUT L 35 af 8.2.2007, s. 29.